b'\n_START_ARTICLE_\nMemorie criptat\xc4\x83\n_START_PARAGRAPH_\nMemoria criptat\xc4\x83 reprezint\xc4\x83 un circuit de memorie EEPROM care poate fi criptat, accesul la acesta f\xc4\x83c\xc3\xa2ndu-se doar \xc3\xaen urma unui proces de autentificare.\n_START_SECTION_\nPrezentare general\xc4\x83\n_START_PARAGRAPH_\n\xc3\x8en aproape toate sistemele embedded din ziua de azi, o form\xc4\x83 nevolatil\xc4\x83 de memorie este folosit\xc4\x83 s\xc4\x83 stocheze informa\xc8\x9bia necesar\xc4\x83 sistemului pentru fiecare utilizare. Aceast\xc4\x83 informa\xc8\x9bie poate fi reprezentat\xc4\x83 de set\xc4\x83ri de la ultima rulare a sistemului, preferin\xc8\x9bele utilizatorului sau date de configurare programate de c\xc4\x83tre produc\xc4\x83torul sistemului. \xc3\x8en cazul datelor de configurare, acestea stabilesc, de regul\xc4\x83, performan\xc8\x9bele sistemului \xc8\x99i poate fi considerat confiden\xc8\x9bial de c\xc4\x83tre produc\xc4\x83tor.\n_START_SECTION_\nExemplu\n_START_PARAGRAPH_\nExist\xc4\x83 un produs oferit la trei nivele de performan\xc8\x9b\xc4\x83 corespunz\xc4\x83toare a trei nivele de pre\xc8\x9b. Pentru eficien\xc8\x9ba procesului de manufacturare, electronica intern\xc4\x83 este identic\xc4\x83 pentru fiecare variant\xc4\x83, doar configura\xc8\x9bia (datele de configurare) folosit\xc4\x83 difer\xc4\x83. Configura\xc8\x9bia stabile\xc8\x99te ce nivel de performan\xc8\x9b\xc4\x83 va fi activat \xc3\xaen versiunile low-end, mid-range \xc8\x99i high-end ale produsului. Un client preg\xc4\x83tit \xc3\xaen electronic\xc4\x83 poate cump\xc4\x83ra versiunea low-end \xc8\x99i s\xc4\x83 \xc3\xaencerce s\xc4\x83 fac\xc4\x83 upgrade prin simpla reprogramare a datelor de configurare. Astfel, exist\xc4\x83 solu\xc8\x9bii care permit parti\xc8\x9bionarea memoriei definit\xc4\x83 de utilizator, ce permite at\xc3\xa2t datelor generale c\xc3\xa2t \xc8\x99i celor securizate s\xc4\x83 fie stocate pe acela\xc8\x99i dispozitiv. Accesul la por\xc8\x9biunile securizate de memorie sunt controlate printr-un protocol de autentificare, parole criptate si criptarea datelor.\n_START_SECTION_\nScurt\xc4\x83 prezentare\n_START_PARAGRAPH_\nCryptoMemory este o familie de EEPROM-uri seriale securizate, proiectate s\xc4\x83 protejeze informa\xc8\x9bia stocat\xc4\x83. Cu densit\xc4\x83\xc8\x9bi de memorie de la 1Kbits la 256 Kbits, CryptoMemory este capabil s\xc4\x83 stocheze \xc8\x99i s\xc4\x83 protejeze at\xc3\xa2t cantit\xc4\x83\xc8\x9bi mici c\xc3\xa2t \xc8\x99i mari de date. Datorit\xc4\x83 comunica\xc8\x9biei seriale pe dou\xc4\x83 fire, poate fi integrat u\xc8\x99or \xc3\xaentr-o aplica\xc8\x9bie embedded.\n_START_SECTION_\nStructura memoriei \xc8\x99i securitate\n_START_PARAGRAPH_\nAT88SC0204C are 2Kbits de memorie EEPROM dispuse ca patru zone de 512 bi\xc8\x9bi (64 bytes) fiecare (zonele 0-3). Drepturile de securitate pentru accesul la fiecare zon\xc4\x83 pot fi selectate independent. Pentru a proteja fiecare zon\xc4\x83 exist\xc4\x83 opt seturi de parole si patru chei de autentificare disponibile.\n_START_SECTION_\nProgramarea pentru utilizare\n_START_PARAGRAPH_\nOdat\xc4\x83 ce parti\xc8\x9bionarea memoriei si set\xc4\x83rile de securitate au fost f\xc4\x83cute, AT88SC0204C poate fi programat \xc3\xaenspre utilizare. Cum datele de configurare ale produc\xc4\x83torului pe care le dorim protejate nu pot fi modificate, acestea trebuie scrise primele. Secven\xc8\x9ba de urm\xc4\x83rit pentru programare este urm\xc4\x83toarea:_NEWLINE_1. Scrie datele utilizatorului. Orice informa\xc8\x9bie ini\xc8\x9bial\xc4\x83 ce va fi stocat\xc4\x83 \xc3\xaen dispozitiv ar trebui s\xc4\x83 fie scris\xc4\x83 \xc3\xaen cele patru zone de memorie \xc3\xaen acest moment. Av\xc3\xa2nd \xc3\xaen vedere c\xc4\x83 vom preveni orice scrieri viitoare in zonele 0 si 1, datele produc\xc4\x83torului de configurare trebuie \xc3\xaenscrise acum._NEWLINE_2. Deblocheaz\xc4\x83 zona de configurare. Aceasta se face prin introducerea codului de securitate in dispozitiv._NEWLINE_3. Scrie \xc3\xaen zona de configurare. Regi\xc8\x99trii de acces, regi\xc8\x99trii de parole, valorile ini\xc8\x9biale ale criptogramei \xc8\x99i cheile de autentificare ce vor fi folosite sunt toate scrise \xc3\xaen zona de configurare. Odat\xc4\x83 ce aceste valori sunt \xc3\xaenscrise, op\xc8\x9biunile de securitate selectate intr\xc4\x83 \xc3\xaen vigoare. Dac\xc4\x83 exist\xc4\x83 informa\xc8\x9bie ce trebuie stocat\xc4\x83 \xc3\xaen aria OTP a zonei de configurare, ar trebui scris\xc4\x83 acum._NEWLINE_4. \xc3\x8enscrie siguran\xc8\x9bele de securitate. Ultimul pas \xc3\xaen programarea CryptoMemory este scrierea siguran\xc8\x9belor de securitate pentru a bloca zona de configurare. Astfel vor fi ascunse cheile secrete de autentificare si vor fi prevenite alte viitoare modific\xc4\x83ri ale zonei de configurare.\n_START_SECTION_\nConcluzie\n_START_PARAGRAPH_\nAceste tipuri de circuite ofer\xc4\x83 protec\xc8\x9bie pentru datele sensibile, put\xc3\xa2nd realiza acest lucru folosind memorii foarte \xc3\xaent\xc3\xa2lnite. \xc3\x8en exemplul prezentat mai \xc3\xaenainte, toate caracteristicile combinate asigur\xc4\x83 o loca\xc8\x9bie sigur\xc4\x83 pentru stocarea datelor de configurare ale producatorului sau orice alt tip de informa\xc8\x9bie delicat\xc4\x83 \xc3\xaentr-o structur\xc4\x83 simpl\xc4\x83 \xc8\x99i sigur\xc4\x83 de EEPROM serial.'